KCE บวก 4% รับงบ Q1 กำไรโตแตะ 590 ลบ. ลุ้น Q2 เด่นต่อเนื่อง แนะซื้อเป้า 74 บ.
KCE บวก 4% รับงบ Q1/65 กำไรโตแตะ 590 ลบ. ลุ้น Q2 เด่นต่อเนื่อง แนะซื้อเป้า 74 บาท โดย ณ เวลา15:56 น. อยู่ที่ระดับ 62.00 บาท เพิ่มขึ้น 1.75 บาท
KCE บวก 4% รับงบ Q1/65 กำไรโตแตะ 590 ลบ. ลุ้น Q2 เด่นต่อเนื่อง แนะซื้อเป้า 74 บาท โดย ณ เวลา15:56 น. อยู่ที่ระดับ 62.00 บาท เพิ่มขึ้น 1.75 บาท
11 พ.ค. 2565

ผู้สื่อข่าวรายงานว่าวันนี้ (11 พ.ค. 2565) ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา15:56 น. อยู่ที่ระดับ 62.00 บาท เพิ่มขึ้น 1.75 บาท หรือ 2.25% โดยทำจุดสูงสุดที่ 62.00 บาท และทำจุดต่ำสุดที่ 59.25 บาท ด้วยมูลค่าการซื้อขาย 789.69 ล้านบาท

บล.โนมูระ พัฒนสิน  ระบุในบทวิเคราะห์ว่า KCE รายงานกำไรสุทธิ 590 ล้านบาทในไตรมาส 1/65 เพิ่มขึ้น 17% เมื่อเทียบกับช่วงปีก่อน และเพิ่มขึ้น 16% จากไตรมาสก่อนหน้า (สูงกว่าเราคาดแต่ใกล้เคียงตลาดคาด)
สำหรับจุดเด่น คือ ไม่ได้รับผลกระทบจากการล็อกดาวน์ในประเทศจีน เพราะยอดขายยังเติบโตดีมากสูงกว่าคาด โดยเพิ่มขึ้น 33% จากช่วงเดียวกันของปีก่อน และ 8% จากไตรมาสก่อนหน้า เพียงพอชดเชยผลกระทบของ GPM ที่ลดลงจากต้นทุนวัตถุดิบที่เพิ่มขึ้นและประสิทธิภาพการผลิตชะลอตัวลงจากปัญหาทางเทคนิคของเครื่องจักรใหม่ที่เคยเกริ่นไปแล้วในเดือน ก.พ.65 ไม่มีผลกระทบต่อปริมาณขาย แต่มีผลต่อ GPM บ้าง ส่วนการล็อกดาวน์ในจีนมีผลกระทบน้อย โดยยอดขายไปจีนยังเติบโตเด่น 33% เมื่อเทียบกับปีก่อน และ 21% จากไตรมาสแรก
ส่วนแนวโน้มกำไรสุทธิในไตรมาส 2/65 คาดว่าจะเติบโตต่อเนื่อง ทั้งจากช่วงเดียวกันของปีก่อนและไตรมาสก่อนหน้า ตามคำสั่งซื้อที่มีต่อเนื่อง และคาดว่าประสิทธิภาพการผลิตจะดีขึ้นหลังแก้ไขปัญหาเทคนิคเครื่องจักรใหม่แล้ว
อย่างไรก็ตาม ต้องรอข้อมูลแนวโน้มธุรกิจเพิ่มเติมจากการประชุมนักวิเคราะห์ ปัจจุบันให้ KCE เป็น top pick ของกลุ่ม แนะนำ Trading Buy ด้วยราคาเป้าหมาย 74 บาท ตามธีมอุตสาถรรมรถยนต์ไฟฟ้า (EV) ที่ยังเติบโตได้อีกหลายปี
 